als_Latn dik_Latn sna_Latn
Origjina jopreferenciale
Origjina jo preferenciale përcaktohet për qëllim të zbatimit të Tarifave Doganore, zbatimit të masave të politikave tregtare të tilla si detyrimet anti-dumping, masat mbrojtëse, apo kufizime sasiore apo kuotat tarifore, markimit të produkteve, etj.
Kuadri ligjor
Rregullat mbi origjinën jo preferenciale të mallrave janë të specifikuara në nenet 29-31 të Kodit Doganor dhe nenet 44-46 të Dispozitave Zbatuese të Kodit Doganor.
Përcaktimi i origjinës së një produkti.
- Produkte të përfuara në një vend të vetëm.
Mallrat e përfituara tërësisht në një vend të vetëm në kuptim të Nenit 29 të Kodit janë mallrat e përftuara ose prodhuara tërësisht në atë vend.
- Mallra të tjera
Mallrat, prodhimi i të cilave ka përfshirë më shumë se një vend, quhen me origjinë nga vendi ku këto mallra i janë nënshtruar trajtimit ose përpunimit të fundit, thelbësor, të justifikuar ekonomikisht, i cili është kryer në një ndërmarrje të pajisur për këtë qëllim dhe si rezultat i të cilit është prodhuar një produkt i ri ose që përfaqëson një stad të rëndësishëm të përpunimit.
fur_Latn als_Latn als_Latn als_Latn als_Latn als_Latn als_Latn als_Latn als_Latn